Регламент (ЕО) No 889/2008 Комисията трябва да преразгледа използването на определени енологични практики, процеси и обработки преди 1 август 2015 г. с оглед на забраняването или допълнителното ограничаване на такива практики.
 (6)
 Комисията поиска от експертната група за технически консултации в областта на биологичното производство (наричана по-долу „експертната група“) да оцени ефекта от тези енологични практики, процеси и обработки върху някои основни характеристики на биологичното вино и да прецени дали съществуват алтернативни технологии, които биха могли да ги заместят. Експертната група препоръча (3) да продължи да се позволява използването им в биологичното производство на вино поради липсата на изпълними алтернативи към настоящия момент. Тя препоръча също така повторна оценка на такива практики след определен период със същата цел като понастоящем, т.е. за постепенното им забраняване или допълнително ограничаване. Следователно крайният срок 1 август 2015 г. следва да бъде удължен с три години.
 (7)
 Компетентните органи могат да разрешат временни изключения от правилата за производство за животните, когато определени обстоятелства биха могли да попречат на операторите да продължат или да започнат отново биологичното производство. По-специално, в случай на висока смъртност на животни, породена от здравословни причини или бедствия, компетентните органи могат да дадат позволение стадо или ято да бъде повторно формирано или подновено с животни, отглеждани по небиологичен начин, когато не са налични животни, отглеждани по биологичен начин. Следва да се поясни, че в такъв случай съответният преходен период все още трябва да бъде спазван по отношение на отглежданите по небиологичен начин животни, въведени в стадото или ятото.
 (8)
 Освен това, тъй като възможностите за използване на ювенилни екземпляри, отгледани по небиологичен начин, в биологичното производство са били ограничени през последните години, е целесъобразно да се предвидят сходни изключения от правилата за производство в случай на висока смъртност за аквакултурни животни.
 (9)
 В приложение II към Регламент (ЕО) No 889/2008 са изброени продуктите, които са разрешени за употреба в биологичното производство в съответствие с член 12, параграф 1, буква з) и член 16, параграф 1, буква а) от Регламент (ЕО) No 834/2007. Тези продукти са класифицирани в 7 групи въз основа на различни критерии, като употреба или произход. Полезно е представянето да се опрости и за класификацията да се използват само критериите за произход.
 (10)
 Дясната колона на таблицата в приложение II към Регламент (ЕО) No 889/2008 съдържа описанието, изискванията към състава и условията за употреба на продуктите, изброени в това приложение, които включват микроорганизми и вещества. Условията за употреба на тези продукти в биологичното производство, и по-специално съответната категория на употреба (като инсектицид, акарицид, фунгицид) обаче трябва да са съобразени с условията за употреба на активните вещества, посочени в приложението към Регламент за изпълнение (ЕС) No 540/2011 на Комисията (4), приложими за селското стопанство като цяло. Ако с посочения регламент употребата е ограничена за селското стопанство като цяло, разрешенията за употреба са ограничени и за биологичното производство. Освен това опитът показва, че условията за употреба на продуктите, изброени в приложение II към Регламент (ЕО) No 889/2008, в биологичното земеделие много често са същите като тези в конвенционалното земеделие и че